Държавен вестник, бр. 94, 2011 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  94
6. резултатите от радиационния мониторинг 
и анализи на хранителни продукти, фуражи 
и питейна вода;
7. предприетите или планирани мерки за 
защита и информиране на населението;
8. прогнози за разпространението на из­
хвърлените в околната среда радиоактивни 
вещества и за отлаганията им.
(10) Министърът на здравеопазването:
1. определя здравни норми за защита на 
лицата в случаи на аварийна обстановка;
2. осигурява кадрово, техническо и финан­
сово функциониране на структурните звена 
за аварийно планиране;
3. поддържа непрекъснато екип от спе­
циалисти на разположение за действие при 
радиационна аварийна обстановка;
4. оценява прогнозираната и предотвра­
тима доза на облъчване и предлага на МС 
радиационно-хигиенни защитни мерки за 
населението, в т. ч.:
а) използване на препарати за йодна про­
филактика на населението в съответствие с 
критериите за вземане на решения;
б) провеждането на евакуационни меро­
приятия;
в) извършване на деконтаминация на по­
страдалите лица, постъпващи в лечебните 
заведения;
г) изискванията към обществената и лич­
ната хигиена;
д) режима на хранене на рисковите групи 
от населението;
5. извършва медицинско осигуряване на 
лицата в случай на ядрена или радиационна 
аварийна обстановка, като осигурява специ­
ализирана диагностична и експертна помощ 
на лицата, облъчени при ядрена или ради­
ационна аварийна обстановка, и медицинско 
освидетелстване на всички лица, подложени 
на облъчване;
6. съвместно с МВР извършва радиационен 
контрол на хората, преминаващи през кон­
тролно-пропускателните пунктове на зоните за 
аварийно планиране и на държавната граница;
7. за спасяване на човешки живот или за 
предотвратяване на по-голямо облъчване при 
ядрена или радиационна аварийна обстановка 
органите на държавния здравен контрол могат 
да разрешат по изключение извършването на 
дейности от доброволци при превишаване на 
установените граници на облъчване съгласно 
Закона за здравето;
8. при вземане на решение за прилагане на 
защитни мерки съгласувано с председателя 
на АЯР предлага допълнителни критерии, 
вторични нива и временни норми за аварийно 
облъчване, в т. ч. утвърждава временни допъл­
нителни норми за граници на радиоактивното 
замърсяване на храните;
9. извършва окончателна оценка за вида 
на облъчването и лъчевото натоварване след 
приключване на ликвидационните работи, 
включително окончателната идентификация 
на източника, района, вида и степента на яд­
рена или радиационната аварийна обстановка;
10. разработва дългосрочна прогноза за 
възможните радиационни последици, оценява 
радиационно обусловения риск и предлага 
превантивни мерки за защита на населението;
11. събира, обработва и оценява данните 
от радиационните измервания и предоставя 
резултатите на МС, МВР и на председателя 
на АЯР, в т. ч.:
а) измервания на радиационния фон и 
замърсяването с радиоактивни вещества на 
питейни води, като осигурява експертна оценка 
на тяхната годност за консумация;
б) съдържанието на изотопите на йода в 
щитовидната жлеза и целотелесната актив­
ност на представителни и рискови групи от 
населението;
в) оценка на ефективната доза, получена от 
отделни лица, групи и населението като цяло;
12. извършва регистрация, медицинско 
освидетелстване и диспансерно наблюдение 
на облъчените в резултат на ядрена или ра­
диационна аварийна обстановка;
13. организира снабдяването на лечебните 
и здравните заведения с лекарствени средства 
за лечение на лъчево поразени;
14. обменя информация при ядрена или 
радиационна аварийна обстановка със Све­
товната здравна организация и с Комитета 
за здравна сигурност на Европейския съюз.
(11) Министърът на околната среда и водите:
1. поддържа Националната автоматизирана 
система за непрекъснат контрол на гама-фо­
на на територията на Република България и 
администрира Централната станция на На­
ционалната автоматизирана система;
2. планира и координира дейността на 
лабораториите за радиационни измервания 
от системата на Министерството на околната 
среда и водите в случай на ядрена и ради­
ационна авария;
3. поддържа и осигурява кадрово, тех­
нически и финансово функционирането на 
специализирано звено за аварийно реагиране;
4. контролира замърсяването с радиоак­
тивни вещества на компонентите на околната 
среда в случай на ядрена и радиационна авария;
5. прогнозира радиационните последици 
за околната среда, проследява, анализира и 
оценява миграцията на радионуклидите с 
екологична значимост;
6. събира, обработва и оценява данните от 
измерванията и анализите на радиоактивното 
замърсяване на компонентите на околната 
среда и предлага мерки за защита на околната 
среда при ядрена и радиационна авария;